**LĒMUMS**

Liepājā

|  |  |
| --- | --- |
| 2024. gada 21. martā | Nr.87/3  (prot. Nr.3, 15.§) |

Par projektu “Zaļo teritoriju attīstība

gaisa kvalitātes uzlabošanai

Ziemeļu priekšpilsētā, Liepājā”

Pamatojoties uz Pašvaldību likuma 4. panta pirmās daļas 2. punktu, Ministru kabineta 2024. gada 16. janvāra noteikumiem Nr.54 “Eiropas Savienības kohēzijas politikas programmas 2021.-2027. gadam 2.2.3. specifiskā atbalsta mērķa “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” 2.2.3.5. pasākuma “Gaisa piesārņojuma samazināšanas pasākumi pašvaldībās” pirmās un otrās projektu iesniegumu atlases kārtas īstenošanas noteikumi”, Liepājas gaisa kvalitātes uzlabošanas rīcības programmu 2021.-2025. gadam un Liepājas valstspilsētas un Dienvidkurzemes novada attīstības programmas 2022.-2027. gadam Liepājas valstspilsētas Rīcības un investīciju plāna uzdevuma 1.7. “Sekmēt klimata pārmaiņu mazināšanu un pielāgošanos tām” projektu JPr\_174 “Zaļo teritoriju attīstība gaisa kvalitātes uzlabošanai Ziemeļu priekšpilsētā, Liepājā”, izskatot Liepājas valstspilsētas pašvaldības domes pastāvīgās Attīstības komitejas 2024. gada 14. marta lēmumu (sēdes protokols Nr.3) un pastāvīgās Finanšu komitejas 2024. gada 14. marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Atbalstīt projekta “Zaļo teritoriju attīstība gaisa kvalitātes uzlabošanai Ziemeļu priekšpilsētā, Liepājā” (turpmāk – Projekts) sagatavošanu un iesniegšanu finansējuma saņemšanai Eiropas Savienības kohēzijas politikas programmas 2021.-2027. gadam 2.2.3. specifiskā atbalsta mērķa “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” 2.2.3.5. pasākuma “Gaisa piesārņojuma samazināšanas pasākumi pašvaldībās” ietvaros.

2. Apstiprināt Projekta kopējās attiecināmās izmaksas1 988 537,00 EUR(viens miljons deviņi simti astoņdesmit astoņi tūkstoši pieci simti trīsdesmit septiņi *euro*  un 00 centi) apmērā, no kurām:

2.1. Eiropas Reģionālās attīstības fonda finansējums (85%) – 1 690 287,00 EUR (viens miljons seši simti deviņdesmit tūkstoši divi simti astoņdesmit septiņi *euro*  un 00 centi);

2.2. Liepājas valstpilsētas pašvaldības līdzfinansējums (15%) – 298 286,00 EUR (divi simti deviņdesmit astoņi tūkstoši divi simti astoņdesmit seši *euro* un 00 centi).

3. Nodrošināt Projekta īstenošanai nepieciešamo Liepājas valstspilsētas pašvaldības līdzfinansējumu Projekta attiecināmo izmaksu segšanai 298 286,00 EUR (divi simti deviņdesmit astoņi tūkstoši divi simti astoņdesmit seši *euro* un 00 centi) apmērā:

3.1. 2024. gadā – 70 000,00 EUR;

3.2. 2025. gadā – 198 286,00 EUR;

3.3. 2026. gadā – 30 000,00 EUR.

4. Nodrošināt Projekta īstenošanai nepieciešamo Liepājas valstspilsētas pašvaldības priekšfinansējumu, ņemot vērā avansa maksājumu, Projekta attiecināmo izmaksu segšanai 845 143,50 EUR (astoņi simti četrdesmit pieci tūkstoši viens simts četrdesmit trīs *euro* un 50 centi) apmērā 2025. gadā.

5. Noteikt, ka Projekta īstenošanai nepieciešamais Liepājas valstspilsētas pašvaldības līdzfinansējums un priekšfinansējums var tikt precizēts pēc publiskā iepirkuma rezultātiem.

6. Liepājas Centrālās administrācijas Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā, nepieciešamības gadījumā piesaistot kredīta resursus.

7. Paredzēt, ka gadījumā, ja Valsts kases aizņēmums netiks piešķirts pilnā Projektā paredzētajā apjomā, finansējuma daļa, par kuru netiks saņemts Valsts kases aizdevums, tiks finansēta no pašvaldības budžeta līdzekļiem, kas ir neatkarīgi no aizņēmuma Valsts kasē.

8. Pilnvarot Liepājas valstspilsētas pašvaldības izpilddirektoru parakstīt visu ar Projektu saistīto dokumentāciju, t. sk. Projekta pieteikumu, līgumu ar Centrālo finanšu un līgumu aģentūru, Projekta un tā izpildi pamatojošos dokumentus, atskaites.

9. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Attīstības pārvaldei, Izpilddirektora birojam, Finanšu pārvaldei, Vides nodaļai, Domes priekšsēdētājam, Liepājas Nekustamā īpašuma pārvaldei, Liepājas Komunālajai pārvaldei | |